תנ"ך - מקראות גדולות הכתר - בני אליפז תימן ואומר צפי וגעתם קנז ותמנע ועמלק
תנ"ך - דברי הימים א פרק א פסוק לו - בני אליפז תימן ואומר צפי וגעתם קנז ותמנע ועמלק: ס
בְּנֵ֖י אֱלִיפָ֑ז תֵּימָ֤ן וְאוֹמָר֙ צְפִ֣י וְגַעְתָּ֔ם קְנַ֖ז וְתִמְנָ֥ע וַעֲמָלֵֽק: ס (דברי הימים א פרק א פסוק לו)
בְּנֵי אֱלִיפָז תֵּימָן וְאוֹמָר צְפִי וְגַעְתָּם קְנַז וְתִמְנָע וַעֲמָלֵק: ס (דברי הימים א פרק א פסוק לו)
בני אליפז תימן ואומר צפי וגעתם קנז ותמנע ועמלק: ס (דברי הימים א פרק א פסוק לו)
בני - כ"י ראשי פסוקים (מתחילת הספר עד דה"א כג , א): ראה לעיל , ה.
ואומר - ל'; צפי - ל'.
בני אליפז צפי - כתיב ביו"ד , ובתורה הוא "צפו" (בר' לו , יא) , כתיב בוי"ו. קנז ותמנע ועמלק - כנראה מן הפסוק הזה , כי תמנע הוא בן אליפז; ובתורה כתיב כי תמנע היתה פלגש לאליפז ותלד לו את עמלק (ראה בר' לו , יב). יש מפרשים (ראה רש"י שם) , כי תמנע אם עמלק , כמו שכתוב בתורה (שם) , וממזרת היתה; כי אליפז בא אל אשת שעיר אם לוטן וילדה תמנע (ראה שם , כב) , או בחיי שעיר או אחר מותו. ועזרא דקדק בתורה , שיש פסוק אַחֵר "ותמנע" (בר' לו , יב) , שאף היא היתה בתו , ואחרי כן היתה לו פלגש וילדה לו עמלק , לכך כתוב "ואחות לוטן תמנע" (להלן , לט; בר' לו , כב) , ולא אמר 'בת שעיר' אלא 'אחות לוטן'. וזה הפירוש הוא דרך דרש. ואילו היתה תמנע בת אליפז , לא מנה אותה בסדר הבנים , כי אין זה דרך הכתוב אם לא יזכור בפירוש , כמו "ואת דינה בתו" (בר' מו , טו); "ושרח אחותם" (בר' מו , יז; דה"א ז , ל). והנראה בעיני , כי אחז הכתוב דרך קצרה , כי לא הוצרך עזרא לפרש , כי מפורש הוא בתורה; אלא שכתב התולדות דרך קצרה. וכן קצר בבני שם וכתב בני הבן בסדר הבנים לקצר; וכשהזכיר "וארם" וכו' אמר 'ובניו עוץ וחול' (ראה לעיל , יז). כן כתב הנה ותמנע - דרך קצרה , כי היה לו לקצר עוד וגעתם קנז ועמלק. אלא לפי שעמלק לא היה שוה לשאר הבנים , כי הם היו בני אשה והוא בן פלגש , לכך הפריד ביניהם וזכר אמו ואמר ותמנע , ודי לו , כי נזכר הוא בתורה.
בני אליפז וגו' - הנה הרצון באמרו ותמנע ועמלק הוא , שתמנע ילדה לו עמלק , לפי מה שנתבאר בתורה (ראה בר' לו , יב).